'Hrvatska je dokazala svoju zrelost' - visoki dužnosnik američke diplomacije u Senatu predstavio razloge za hrvatsko članstvo u NATO savezu
Daniel Fried izjavio je da je Hrvatska već 'vrlo dragocjen partner NATO saveza'.
U Senatu SjedinjenihDržava održano je svjedočenje koje prethodi ratifikaciji članstva Hrvatske iAlbanije u NATO savezu. U Bruxellesu, u sjedištu Sjevernoatlanstskog savezaočekuje se da bi te dvije zemlje trebale postati punopravne članice do travnjasljedeće godine. Do tada njihov ulaz uNATO trebaju potvrditi sve postojećečlanice. Članove senatskog Odbora zameđunarodne odnose zanimalo je ispunjavaju li Hrvatska i Albanija kriterije začlanstvo. Na pitanja senatora odgovaraoje zamjenik američke državne tajnice Daniel Fried, koji je u Državnom tajništvuodgovoran za odnose s europskim zemljama. Kriteriji za članstvo u NATO savezu odnose se na razvojdemokracije te tržišne ekonomije – odnosno na provedene reforme na timpodručjima. Uz to, gleda se jesu lioružane snage pod kontrolom civilne vlasti, a dodatni bodovi osiguravaju sesudjelovanjem u misijama NATO saveza. Visoki dužnosnik američke diplomacije Daniel Fried naveo je da jepo ovom posljednjem Hrvatska već vrlo dragocjeni partner NATO saveza. U Afganistanu služi 300 hrvatskih vojnika, ahrvatski su časnici jedini časnici iz neke zemlje ne-članice NATO-a kojiobučavaju afganistansku vojsku. Upitanjesu li kvalitetno provedene političke i ekonomske reforme te da li se poštujuprava Srba i kažnjavaju ratni zločini Daniel Fried je rekao: "Općenito gledano, Hrvatska je ispunilakriterije - na divljenja vrijedan način – kada se uzme u obzir cijeli skloppitanja vezan uz nacionalizam i raspad Jugoslavije. Dio vladajuće koalicije je i stranka hrvatskih Srba. To je dobro. Povrat izbjeglica je u tijeku irazvija se dobro. Na hrvatskoj političkoj sceni vlada osjećaj da jenacionalizam kakav smo vidjeli prije petnaestak godina izgubio na snazi.Stranka na vlasti, koja je prije bila nacionalistička stranka, danas je strankadesnog centra, europske orijentacije. Izraziti nacionalisti su na margini zbivanja, što je jako dobro zaHrvatsku." Zamjenikdržavne tajnice Daniel Fried rekao je da po svemu tome Hrvatska predstavljaprimjer za susjedne zemlje, pogotovo Srbiju. 'U Srbiji je sve više i više ljudi koji se pitaju, ako Hrvatska ide tim,europskih pravcem, zašto ne bi i mi?' – izjavio je na svjedočenju u SenatuDaniel Fried. On je posebno istakaovrlo dobre odnose Hrvatske i susjednih zemalja: 'Na Kosovu, Hrvatska ima vrlopozitivnu ulogu, promiče stabilnost Bosne i Hercegovine, te razvija kontakte sumjerenim strankama u Srbiji.' Upisanom dijelu Friedova izlaganja, koje je bilo podijeljeno medijima, opširnijese navode i problemi u Hrvatskoj – odnosno 'izazovi', kako je to navedeno. Oni su vezani za prava srpskih izbjeglica iodnose se na obnovu regija u kojima oni žive i povrat imovine. Također se spominje i problem reformesudstva te važnost vraćanja imovine koja je nacionalizirana 1945, a njezinibivši vlasnici ili njihovi potomci danas nisu državljani Hrvatske. Inače, veći dio svjedočenja proveden je uanalizi situacije koja je nastala nakon ruske vojne akcije u Gruziji. 'Da je kojim slučajem Gruzija član NATO-a,morali bi joj i izravno pomoći, vojskom' – rekao je član Odbora za međunarodneodnose, republikanski senator Bob Corker, navodeći član 5. Povelje NATOsaveza. 'Što ako neka od novih članica,u budućnosti, postupi na glup odnosno neinteligentan način i nesmotreno uđe u konfliktsa susjedom?' – postavio je hipotetično pitanje senator Corker, dodajući da tuposebno misli na susjede Rusije koji žele ući u Sjeverno-atlantski savez. Daniel Fried je odgovorio da član petPovelje NATO saveza ima univerzalno značenje, međutim jedan od kriterija začlanstvo je i zrelost zemlje - koja se iskazuje po kvalitetno ispunjenim uvjetima za članstvo - te dobri odnosi sa susjedima. Zato i insistiramo na potpunom ispunjavanju kriterija za članstvo,kako se ovakve situacije ne bi događale – rekao je zamjenik američke državnetajnice.